**Projektno dan v Munus oddelku:**

**TA VESELI DAN KULTURE**

Letnik: 2.

IP: Logistični tehnik in oblikovalec modnih oblačil

Avtorici: Meta Hojnik Verdev, Saša Silovšek

ŠC Celje, Srednja šola za storitvene dejavnosti in logistiko

**Načrt dela:**

Situacija/problem:

Poiskati prireditve, ki si jih lahko ogledamo na Ta veseli dan kulture v Celju, Mariboru in Ljubljani. Izbrati ustrezno in dostopno prireditev in si jo ogledati.

Ideja oz. osnutek projektnega dne

1. zbiranje podatkov iz različnih medijev o kulturnih dogodkih ta dan v CE, MB, LJ,
2. obdelava teh podatkov in prikazovanje podatkov,
3. izbor ustrezne prireditve,
4. ogled izbrane prireditve,
5. pisanje subjektivnega besedila o doživetju na kulturni prireditvi,
6. evalvacija projektnega dne.

Ključne kompetence:

SLO Razvijajo sporazumevalno možnost v slovenščini, razvijajo estetsko zmožnost, kulturno in medkulturno zmožnost poglabljajo prek umeščanja izbranih prireditev v kulturni kontekst.

MAT Zmožnost za uporabljanje tehnologije pri izvajanju matematičnih postopkov in reševanju matematičnih problemov.

Zmožnost za zbiranje, urejanje, prikazovanje in analiziranje podatkov (če je statistični znak opisni).

Zmožnost za sodelovanje in delo v timu.

Sprejemanje in doživljanje matematike kot kulturne vrednote.

IKK

Načrtovanje ciljev

|  |  |
| --- | --- |
| Področje | Znanja (Kaj bodo dijaki znali, zmogli in obvladali?) |
| Zbiranje podatkov | Berejo,razčlenjujejo, primerjajo in presojajo obveščevalna besedila.  Ločijo med opisnimi in numeričnimi podatki.  Znajo zbrati podatke neposredno z anketiranjem in posredno iz podatkovnih baz v spletu ter dnevnega časopisja.  Kritično presojajo o verodostojnosti in zanesljivosti podatkov ter o možnih vzrokih napak pri zbiranju podatkov. |
| Razumevanje besedila | Ob razčlembi in primerjanju danih besedi usvojijo značilnosti obveščevalnega besedila ter povzamejo lastnosti obveščevalnih besedil. Usvojijo načela uspešnega sprejemanja in ta nato upoštevajo pri svojem sporazumevanju. |
| Tvorjenje besedila, predstavitev besedila | Tvorijo pisno subjektivno predstavitev doživetega izbranega dogodka. Spoznajo učinkovit potek poslušanja enogovornih besedil |
| Urejanje podatkov | Pripravijo in izvedejoanketni vprašalnik ter uredijo in komentirajo rezultate.  Podatke ustrezno in zanesljivo beležijo in jih uredijo v obliko frekvenčne tabele. Pri urejanju znajo za zapis tabele uporabiti Excel. Razumejo pomen relativne in absolutne frekvence, ju znajo določiti oz. izračunati. |
| Prikazovanje podatkov | Rezultate anketnega vprašalnika predstavijo grafično in jih ubesedilijo. Ugotovitve komentirajo.  Seznanijo se z vrstami diagramov, s pomočjo katerih lahko prikazujemo podatke, pri katerih je statistični znak opisni.  Podatke (opisne z enim kriterijem) znajo prikazati s frekvenčnim krogom, paličnim in stolpčnim diagramom s pomočjo programa Excel. |
| Analiziranje in  interpretiranje podatkov | Znajo iz diagramov razbrati značilnosti obravnavane spremenljivke. Znajo uporabiti podatke iz tabelaričnih in diagramatskih prikazov tudi v kompleksnem in poklicnem kontekstu.  Znajo analizirane podatke interpretirati. Iz izdelanih tabel, diagramov in povzetih podatkov znajo razbrati ponavljajoče vzorce, zakonitosti in pomembne značilnosti. Ugotovitve znajo formulirati v matematičnem jeziku in jih znajo kritično interpretirati v kontekstu izhodiščnega konteksta. |
| IKK | Informacijsko – komunikacijska pismenost   * uporaba računalnika za pisanje besedila in urejanje gradiva * uporaba računalnika za iskanje informacij in podatkov * uporaba računalnika za prikazovanje podatkov   Socialne spretnosti:   * učinkovito sporazumevanje s sošolci pri opravljanju konkretne naloge * učinkovito sporazumevanje na javni prireditvi * delo v timu * odgovorno opravljanje naloge   Učenje učenja:   * navajanje na informiranje o kulturnih prireditvah * spodbujanje notranje motivacije za zanimanje za kulturne prireditve * uzaveščanje pomena za obiskovanje kulturnih prireditev * spoznavanje strategij dela v timu |

Faze dejavnosti

8.00 – 9.00 Uvod in razdelitev v delovne skupine (6)

Navodila za delo (poiščejo čim več različnih prireditev, izpišejo tip prireditve, kraj in za

CE tudi čas prireditve in cena)

Iskanje informacij v medijih (internet, dnevni časopisi)(20min)

Zapis prireditev po krajih

Usklajevanje zapisa med skupinami (vrtiljak: LJ, MB, CE, gledališke predstave,

glasbene predstave in razstave) in predstavitev podatkov (plakat)

Izbor prireditve (CE)

9.00 - 10.00 Dogovor o razdelitvi nalog skupinam (3 po kraju, 3 po dejavnosti)

Akcijski načrt (za obisk prireditve)

Urejanje podatkov (excel)

Prikazovanje podatkov

Izvoz podatkov v Word

Predstavitev grafičnih prikazov oziroma poročanje

10.00 -10.30 Odmor/malica

10.30 – 12.00 Ogled prireditve

12.00 – 12.30 Navodila za delo

Pisanje subjektivnega besedila (samostojno delo)

12.30 – 13.30 Izpolnjevanje evalvacijskega vprašalnika

Urejanje podatkov (6 skupin)

Prikazovanje podatkov in prestavitev v Word

Priprava predstavitve

13.30 – 14.00 Predstavitev dela in rezultatov

**EVALVACIJSKI VPRAŠALNIK ZA DIJAKE**

1. Kaj ti je bilo v všeč?
2. Kaj te je motilo?
3. Česa si se naučil? Kaj si novega spoznal?
4. Kako boš pridobljeno znanje uporabil?
5. Kje si imel težave? Zakaj?